open-index/open-wikipedia-markdown huggingface dataset:
מגע של מינק

**מגע של מינק** (באנגלית: **That Touch of Mink**) הוא סרט קומדיה רומנטית אמריקאי משנת 1962 בבימויו של דלברט מאן, עם קרי גרנט, דוריס דיי וגיג יאנג בתפקידים הראשיים.

הסרט היה מועמד לפרס אוסקר על העיצוב האמנותי, התסריט המקורי והסאונד. קרי גרנט היה מועמד לפרס גלובוס הזהב לשחקן הטוב ביותר - סרט קומדיה או מוזיקלי. הסרט זכה בפרס גלובוס הזהב לסרט הטוב ביותר - קומדיה או מוזיקלי.

## תקציר העלילה
פיליפ שיין (קרי גרנט) הוא איש עסקים עשיר ורווק מבוקש. הוא נוסע ברולס-רויס שלו ביחד עם מזכירו ועוזרו, רוג'ר (גיג יאנג). המכונית שלהם מתיזה בוץ על בגדיה של קתי טימברלייק (דוריס דיי) שנמצאת בדרכה לקבלת קצבת אבטלה.

קתי מתקבלת על ידי פקיד הלשכה, ביסלי (ג'ון אסטין) שמציע לה הצעה מגונה לפני שנותן לה את ההמחאה והיא משיבה לו באופן בוטה. פיליפ מבחין מחלון משרדו בקתי ושולח את רוג'ר להביא אותה אליו לשם התנצלות. היא מגיעה כועסת אבל כשהיא רואה את פיליפ היפה היא מתרככת. מתחיל רומן ביניהם עם עליות וירידות. פיליפ קונה לה מעיל מינק, לוקח אותה למשחק בייסבול בו היא מתווכחת עם מיקי מנטל ויוגי ברה. הוא מציע לה להצטרף לסטיל באירופה. קתי מתייעצת עם שותפתה לדירה, קוני (אודרי מדוס) ומחליטה לסרב.

לבסוף בעצת חברתה קוני היא מסכימה לטוס איתו לברמודה. כאשר היא רואה במלון את המיטה הכפולה היא מקבלת פריחה בעור מהתרגשות והם נאלצים לחזור. שוב בעצת קוני היא טסה בעצמה לברמודה ומתקשרת לפיליפ שיבוא. עד שהוא מגיע היא מספיקה לגמור בקבוק משקה אלכוהולי ולהשתכר קלות ושוב הם נאלצים לחזור לניו יורק.

היחסים ביניהם ניתקים אבל אז משכנעים אותה קוני ורוג'ר להתקשר לביסלי השנוא עליה ולקבוע שהם ייסעו למוטל. רוג'ר מודיע זאת לפיליפ כדי להגביר את קנאתו והמזימה מצליחה. פיליפ רודף אחריהם במונית ולאחר כמה הסתבכויות משעשעות הוא פוגש אותה ומסלק את ביסלי.

הם מתפייסים וכעת פיליפ מקבל פריחה מהתרגשות. לבסוף רואים אותם מטיילים בפארק עם תינוקם.

## קישורים חיצוניים

* קדימון למגע של מינק, באתר יוטיוב
* מגע של מינק, באתר TCM

קטגוריה:ערכים שבהם תבנית בריטניקה אינה מתאימה
קטגוריה:זוכי פרס גלובוס הזהב לסרט קומדיה או מוזיקלי הטוב ביותר
קטגוריה:סרטי אולפני יוניברסל
קטגוריה:סרטי דוריס דיי
קטגוריה:סרטי קומדיה רומנטית
קטגוריה:סרטי קרי גרנט
קטגוריה:סרטים אמריקאיים
קטגוריה:סרטי דלברט מאן
סולטאני עומאן

[ממוזער|251x251 פיקסלים|[ארמון אל-עלם, הארמון המלכותי]]
**סולטאן עומאן** (בערבית: **سلطان عمان**) הוא ראש המדינה של המונרכיה האבסולוטית סולטנות עומאן, ולפיכך המונרך מכונה הסולטאן. הסולטאן הוא שליט אבסולוטי, וככזה הוא האישיות החזקה ביותר במדינה מבחינת עוצמה פוליטית, אם כי כיום, הסולטאן נוהג למנות קבינט של עוזרים אשר מסייעים לו לשלוט במדינה, ובאופן הדרגתי המדינה עוברת תהליכי דמוקרטיזציה;

הסולטאן המכהן כיום הוא היית'ם בן טארק אאל סעיד, אשר ירש בשנת 2020 את כס דודו קאבוס בן סעיד, שנפטר ללא ילדים.

## היסטוריה
מאז ייסודה בשנת 751 לאחר נפילת שושלת אומייה, ועד שנת 1406, נשלטה הארץ בידי אימאמים, חכמי דת מוסלמיים, כאשר האימאם היה נבחר על ידי מועצת חכמי דת (מג'ליס). בשנת 1406 תפסה את השלטון שושלת שמוצאה משבט נבהאן, ושליטיה היו הראשונים להתקרא בתואר "מלך". שושלת זו החזיקה בשלטון עד 1624, ולאחריה תפסו את השלטון אימאמים משושלת יערובה, שושלת מוסלמית איבאדית. בשנת 1749 נהרג השליט האחרון מהשושלת בידי אחמד בן סעיד, שכינה את עצמו בתואר "סולטאן" וייסד את שושלת אאל סעיד השולטת כיום בעומאן.

בראשית שנות ה-90 של המאה ה-20, הקים הסולטאן מועצה מייעצת שנבחרת על ידי העם, אף שרק חלק קטן מהאוכלוסייה העומאנית קיבל זכות בחירה. ב-4 באוקטובר 2004 הצביעו מעל 190,000 אנשים (74% מהרשומים), ונבחרו נציגים ל-83 מושבים, מתוכם שתי נשים. כמו כן, במהלך שנות ה-80 עברה מערכת המשפט מידי בית המלוכה לידי משרד המשפטים כדי שהפיקוח עליה יהיה אזרחי לחלוטין וללא השפעה מלוכנית.

## סולטני בית סעיד (1749 – היום)

*
עומאן, סולטאני
אליפות ישראל באתלטיקה 1974

**אליפות ישראל באתלטיקה** נערכה במכון וינגייט בנתניה בתאריכים 8 ביולי – 10 ביולי 1974.

## האתלטיות המצטיינות
* זיוה רבינוביץ' (הפועל תל אביב) זכתה ב-3 מדליות, 2 זהב (ריצת 100 מטר משוכות וריצת 200 מטר משוכות) ו-1 כסף (קפיצה לרוחק).
* מירה בולבה (הפועל עמק חפר) זכתה בשתי מדליות זהב (הדיפת כדור ברזל וזריקת דיסקוס).

## האתלטים המצטיינים
* יובל וישניצר (אס"א תל אביב) זכה ב-3 מדליות, 2 זהב (ריצת 1500 מטר וריצת 5000 מטר) ו-1 כסף (ריצת 800 מטר).
* יובל אור (הפועל רמת גן) זכה בשתי מדליות זהב (ריצת 110 מטר משוכות וריצת 400 מטר משוכות).

## שיאים ישראלים
* זיוה רבינוביץ' (הפועל תל אביב) קבעה בריצת 200 מטר משוכות שיא ישראלי חדש של 30.1 שניות.
* יובל אור (הפועל רמת גן) קבע בריצת 110 מטר משוכות שיא ישראלי חדש של 15.5 שניות.

## תוצאות נשים
### מסלול

### שדה

## תוצאות גברים
### מסלול

### שדה

## קישורים חיצוניים
* 
* 
* 
* 

## הערות שוליים

קטגוריה:1974 בישראל: ספורט
קטגוריה:אליפויות ישראל באתלטיקה
קטגוריה:נתניה: תחרויות ספורט
דייב ארנסון

**דייוויד לאנס (דייב) ארנסון** (באנגלית: **David Lance "Dave" Arneson**; 1 באוקטובר 1947 – 7 באפריל 2009) היה סופר ויוצר משחקי תפקידים אמריקאי, שהיה ידוע בעיקר כאחד משני היוצרים של משחק התפקידים מבוכים ודרקונים, ביחד עם גארי גייגקס, בשנות השבעים המוקדמות.

דייב התחיל כשחקן של משחקי הלוח בשנות השישים, ושילב את התחביב שלו ביחד עם הוספה של אלמנטים של משחק תפקידים, בהיותו סטודנט באוניברסיטת מינוסוטה, שם הוא פגש את גארי בכנס ג'נקון. ב-1970, דייב יצר את עולם המערכה Blackmoor, ובו הוא גם שיחק ושיפר את סט החוקים שביחד עם העבודה של גארי גייגאקס הפך בשנת 1974 למשחק מבוכים ודרקונים.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סופרים אמריקאים
קטגוריה:מבוכים ודרקונים
קטגוריה:בוגרי אוניברסיטת מינסוטה
קטגוריה:אמריקאים שנולדו ב-1947
קטגוריה:אמריקאים שנפטרו ב-2009
קרחון וולטר

**קרחון וולטר** (באנגלית: **Walter Glacier**) הוא קרחון בצפון-מזרח האי אלכסנדר שבאנטארקטיקה.

הקרחון זורם לכיוון מזרח - צפון-מזרח, מתמזג עם הצד הדרומי של קרחון מורן, ונשפך אל מפרץ שוקאלסקי.

## היסטוריה
### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטטנט קומנדר האוורד ג'י וולטר (Howard J. Walter) מצי ארצות הברית, טייס מטוס לוקהיד LC-130 בטייסת VXE-6 במהלך מבצע הקפאה עמוקה בשנים 1970 ו-1971.

## קישורים חיצוניים
* קרחון וולטר באתר הסקר הגאולוגי של ארצות הברית
* קרחון וולטר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון וולטר

## הערות שוליים

וולטר
קרחון מורן

**קרחון מורן** או **קרחון מוראן** (באנגלית: **Moran Glacier**) הוא קרחון בצפון-מזרח האי אלכסנדר שבאנטארקטיקה.

אורכו של הקרחון 18 קילומטרים.

הקרחון זורם לכיוון מזרח - צפון-מזרח, הצידו הדרומי של קרחון מורן הוא מתמזג עם קרחון וולטר, ונשפך אל מפרץ שוקאלסקי.

## היסטוריה
### גילוי ומיפוי הקרחון

הקרחון צולם מן האוויר על ידי משלחת החקר האנטארקטית רון (בין השנים 1947–1948).

הקרחון נסקר על ידי סקר שטחי חסות איי פוקלנד, בין השנים 1948 - 1950.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של קומנדר קליפורד ד. מורן (Clifford D. Moran) מצי ארצות הברית, טייס בטייסת VXE-6 במהלך מבצע הקפאה עמוקה בשנים 1966 ו-1977.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, USGS

## קישורים חיצוניים
* קרחון מורן באתר הסקר הגאולוגי של ארצות הברית
* קרחון מורן באתר הגאזט האנטארקטי המשווה SCAR של ממשלת אוסטרליה
* מרחקים בין קרחון מורן לאתרים אחרים באנטארקטיקה

## הערות שוליים

מורן
קטגוריה:ארצות הברית באנטארקטיקה
שגרירות ארצות הברית בטירנה

[ממוזער|240px|שמאל|שוטר מאבטח את בנין השגרירות (צולם ב-[13 ביוני 2018)]]
**שגרירות ארצות הברית בטירנה** (באנגלית: **Embassy of the United States, Tirana**) היא הנציגות הדיפלומטית של ארצות הברית של אמריקה באלבניה.

מבנה השגרירות ממוקם בכתובת: Rruga e Elbasanit No. 103 (קרויה גם "Elbasan Street")  בטירנה. המבנה נבנה ב-1920.

ראש השגרירות היא "Leyla Moses-Ones" בדרגת הממונה על היחסים מונתה באוגוסט 2018 לתקופה של 3 שנים.

אלבניה מחזיקה בשגרירות בוושינגטון די. סי. וקונסוליה בניו יורק.

## היסטוריה
אלבניה וארצות הברית כוננו יחסים דיפלומטיים בשנת 1922. במהלך מלחמת העולם השנייה פלשו הכוחות האיטלקיים לאלבניה, וארצות הברית סגרה את שגרירותה בשנת 1939. לאחר המלחמה הוקמה באלבניה ממשלה קומוניסטית שהכניסה את אלבניה במשך 40 שנה לבידוד וחוסר פיתוח. רק בשנת 1991 כוננו אלבניה וארצות הברית יחסים דיפלומטיים.

שגרירות ארצות הברית בטירנה נמצאת כיום במבנה בסגנון קולוניאלי איטלקי שנבנה בשנת 1920, המבנה הראשון שנבנה באופן מכוון על ידי מחלקת המדינה כדי לשכן שגרירות.

במרץ 1997 במבצע פינוי לא לוחמי של אזרחי ארצות הברית שרצו לעזוב את אלבניה, בגלל סכסוך אזרחי ומהומות שפרצו באלבניה, פונו 900 אזרחי ארצות הברית ממתחם המגורים בשגרירות ארצות הברית באמצעות מסוקים של חיל הים האמריקאי. המבצע היה קרוי "Silver Wake"  ובוצע באחריות חיל הנחתים של ארצות הברית באמצעות "26th Marine Expeditionary Unit"  על ידי "1st Battalion, 8th Marines" .

## גלריה

קובץ:James F Jeffrey.jpg|שגריר ארצות הברית באלבניה "James Franklin Jeffrey"  (כיהן בתפקיד מ-22 אוקטובר 2002 – 2 במאי 2004)
קובץ:Marcie Berman Ries.jpg|שגרירת ארצות הברית באלבניה "Marcie Berman Ries"  (כיהנה בתפקיד מ-30 באוגוסט 2004 – 16 יוני 2007)
קובץ:John L Withers II.jpg|שגריר ארצות הברית באלבניה "John L. Withers II"  (כיהן בתפקיד מ-25 באוגוסט 2007 – 10 בנובמבר 2010)
קובץ:Alexander Arvizu US State Dept photo.jpg|שגריר ארצות הברית באלבניה "Alexander Arvizu"  (כיהן בתפקיד מ-10 בנובמבר 2010 – 11 ינואר 2015, מונה על ידי הנשיא ברק אובמה)



קובץ:Sikorsky CH-53E (USMC) 001.jpg | מסוק תובלה סיקורסקי CH-53 סי סטליון בחצר "שגרירות ארצות הברית בטירנה" במתחם הדיור, במבצע "Silver Wake"  ב-15 במרץ 1997
קובץ:970315-N-0000S-008 NEO Operations USMC.jpg|מסוק תובלה סיקורסקי CH-53 סי סטליון בחצר "שגרירות ארצות הברית בטירנה" במתחם הדיור, במבצע "Silver Wake"  ב-15 במרץ 1997
קובץ:Operation Silver Wake.JPG|מסוק תובלה סיקורסקי CH-53 סי סטליון בחצר "שגרירות ארצות הברית בטירנה" במתחם הדיור, במבצע "Silver Wake"  ב-18 במרץ 1997


## ראו גם
* יחסי אלבניה–ארצות הברית

## קישורים חיצוניים

## הערות שוליים

טירנה
קטגוריה:טירנה: מבנים
פרודינותריום

**פרודינותריום** (שם מדעי: *Prodeinotherium*; מילולית: "לפני דינותריום") הוא סוג של פילאי נכחד בן למשפחת הדינותריומיים, שחי באמצע תקופת המיוקן שלפני 20.5–15.5 מיליון שנה מזמננו. הוא חי באפריקה (שם התגלה בקניה ואוגנדה), אך היגר גם לאירופה ואסיה בחלק מהמינים. המאובנים שלו סווגו ב-1930 וכלולים בו ארבעה מינים:
* *Prodeinotherium bavaricum*
* *Prodeinotherium hobleyi*
* *Prodeinotherium pentapotamiae*
* *Prodeinotherium sinense*

יונק זה הוא קרובם של הדינותריום ושל הצ'ילגתריום  קרוביו למשפחה, אשר התפתחו ממינים פרימיטיביים של פילאים כמו הבריתריים והמריתריום. הוא הגיע לגודל של פיל אסייתי בגובה 2.5 עד 2.8 מטר ובמשקל 3.1 עד 4.8 טונות. פיל זה היה בעל חדק קצר יחסית, קצת דומה לחדק טפיר, אך חטים גדולות שצמחו מתחתית הלסת התחתונה שלו ואולי שימשו לחפירת שורשים או לשבירת ענפים. שאר השיניים היו טוחנות קטנות שנועדו ללעוס צמחייה. הרגליים היו גבוהות יחסית עם כתפיים חסונות שאולי בלטו כמו דבשת ביזון. למרות גודלו הוא היה קטן מהדינותריום, אשר חי בסוף המיוקן, בפליוקן ובפליסטוקן.

מבנה השיניים הגדולות שלו הזכיר את חטי הגומפותריום, ובעבר הוא נחשב לשייך למשפחת הגומפותריומיים, אך הופרד. ככל הנראה הוא חי ביערות והתזונה שלו התבססה על צמחים דו-פסיגיים רכים ולא על ענפים (כמו הגומפותריום) או על עשב (כמו הפילים המודרניים).

## קישורים חיצוניים

קטגוריה:דינותריומיים
קטגוריה:מגה-פאונה של הנאוגן באפריקה
קטגוריה:מגה-פאונה של הנאוגן באירואסיה
קטגוריה:יונקים שחיו בנאוגן באפריקה
קטגוריה:יונקים שחיו בנאוגן באסיה
קטגוריה:מאובני טקסונים שתוארו ב-1930
נסים ירחי

הרב **נסים ירחי** (לעיתים: **ריאחי**; ה'תר"ח או ה'תר"י, 1850 בערך – י"ז באדר ה'תרפ"ח, 9 במרץ 1928) היה רב ודיין תוניסאי, שכיהן כאב בית הדין בתוניס וכרב הראשי ליהדות תוניסיה למשך כחודשיים בשנת 1928.

## תולדות חייו
למד אצל הרב חי לוי ואצל הרב הראשי לתוניסיה אליהו חי בורג'ל. כבר בגיל 33 נמצא חתום בין חכמי תוניס על הסכמות לספרים. בשנת ה'תרע"א נשלח מטעם רבני תוניס לקהילת מוסתאגנם  שבאלג'יריה לענייני כשרות. (בשנת ה'תרע"ב התמנה לדיין בבית הדין הרבני בתוניס ובשנת ה'תרפ"א התמנה לראש ועד בית הדין הגדול במקומו של הרב משה שתרוג שנתמנה לרב הראשי. לאחר פטירתו של הרב שתרוג בי"ג בכסלו ה'תרפ"ח, התמנה הרב ירחי לכהן כרב הראשי. בתפקידו זה נשא כחודשיים, עד לפטירתו מאורמיה בהיותו בלה גולט הסמוכה לתוניס. הוא נקבר בבית הקברות בורג'ל בתוניס.

תשובה הלכתית ממנו נדפסה בשו"ת "משפט כתוב" של הרב ישראל זיתון, ותשובה נוספת שנשלחה לרבנים יוסף בוכריץ וחיים חורי בג'רבה הודפסה בספר "מצא חיים" של הרב חורי. גם הרב יוסף סוסו הכהן פנה אליו בשאלה על פסק דין שכתב.

בנו רבי דוד ירחי כיהן כדיין בבית הדין הגדול בתוניס. נינו הוא הפייטן דוד ריאחי.
## לקריאה נוספת
* הרב כלפון משה הכהן, **פקד משה** דרוש כה (בתוך: זכות משה, נתיבות ה'תשל"ח).
* הרב רפאל בנימין כהן, **מלכי תרשיש**, נתיבות ה'תשמ"ה, מערכת י משפחת ירחי אות א (עמ' קעט).
## קישורים חיצוניים
* יום פטירתו של הרב נסים ירחי אתר תוניסיה מורשת (כולל תמונת מצבתו).
## הערות שוליים

קטגוריה:תוניס: רבנים
קטגוריה:רבנים ראשיים לתוניסיה
קטגוריה:יהודים הקבורים בתוניסיה
קטגוריה:אבות בתי דין
קטגוריה:ילידי המאה ה-19
קטגוריה:נפטרים ב-1928
WalkAway

**WalkAway#** הוא קמפיין במדיה החברתית, שהושק בשנת 2018 ומטרתו לעודד נטישה של המפלגה הדמוקרטית על ידי ליברלים שכבר לא מזדהים עם מה שהחשיב כ"ערכים רדיקלים" שכבשו לטענתו את הזרם המרכזי בה. הקמפיין הושק על ידי מעצב השיער הגאה, ברנדון סטראקה, אשר תיאר איך לאחר שהצביע להילרי קלינטון בבחירות לנשיאות ארצות הברית, חש שלא בנח עם מה שהגדיר "הנרטיב של השמאל שנתמך על ידי המדיה והוליווד", שלטענתו מעודד שנאה והכפשה של כל מי שחושב אחרת מהם. הוא תיאר שהראו לו כיצד, לטענתו, רשת CNN ערכה נאומים של דונלד טראמפ כדי להציג אותו כגזען, ולאחר מכן החל במחקר עצמאי על היקף התופעה של "פייק-ניוז" בתקשורת המרכזית בארצות הברית שנוטה באופן מובהק לשמאל לטענתו. כתוצאה מהמחקר הקים מיזם שבו הוא מתאר את הממצאים המדאיגים שגילה, ומעודד אנשים אחרים שחושבים כמוהו ופוחדים לדבר, לעשות זאת מעל במה משותפת של המיזם.

המטרה המוצהרת של הקמפיין היא "לעודד אחרים לעזוב את השמאל המפלג, עם זאת, לקחת חזרה את הנרטיב מהמדיה הליברלית את המשמעות של להיות שמרן באמריקה". בנובמבר 2018 כבר היו לסרטון 400,000 צפיות ביוטיוב ומעל מיליון בפייסבוק. באוקטובר 2018 ארגן סטראקה צעדה בה השתתפו אלפים שתמכו ב-WalkAway בוושינגטון.

הקמפיין זכה כצפוי לתגובות אוהדות בתקשורת מרשת פוקס ניוז וניו-יורק פוסט, לעומת לביקורת או סיקור עוין במרבית רשתות התקשורת האחרות, כגון CNN, NBC, וושינגטון פוסט, CBS, ABC, הניו יורק טיימס, Yahoo News ,Google News ואחרות המזוהות כולם עם השמאל הפוליטי.

בינואר 2020 כבר היו לערוץ הקמפיין ביוטיוב 142,000 מנויים ומעל 16 מיליון צפיות. בערוץ עשרות סרטונים של אנשים שצילמו עצמם ובו הם מפרטים את תהליך ה-"WalkAway" שעברו ואת הסיבות לכך. מייסד הקמפיין ברנדון סטרה היה בין משתתפי הסתערות על הקפיטול, לאחר ההסתערות דף פייסבוק של הקמפיין נסגר.

## קישורים חיצוניים

* 

* 
* 

## הערות שוליים

קטגוריה:ארצות הברית: פוליטיקה
קטגוריה:המפלגה הדמוקרטית
Loco Contigo

**Loco Contigo** (בעברית: **משוגע בשבילך**) הוא סינגל, שהוקלט על ידי הדי ג'יי והמפיק המוזיקלי הצרפתי די ג'יי סנייק, הזמר הקולומביאני ג'יי באלווין והראפר האמריקאי טייגה. השיר יצא לאור ב-14 ביוני 2019 כסינגל השישי מתוך אלבומו השני של די ג'יי סנייק, *Carte Blanche*, על ידי חברת התקליטים גפן רקורדס.

## רקע
השיר נכתב על ידי די ג'יי סנייק, ג'יי באלווין וטייגה והופק על ידי די ג'יי סנייק.

הרמיקס הרשמי לשיר מציג אורחים חדשים כמו אוזונה, ניקי ג'אם ונאטי נטשה.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי די ג'יי סנייק
קטגוריה:שירי ג'יי באלווין
קטגוריה:שירי טייגה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירי רגאטון
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי פלטינה משולשת בברזיל
קטגוריה:שירי יהלום בצרפת
קטגוריה:סינגלים בהוצאת גפן רקורדס
טוני סנל

**טוני רנה סנל** (באנגלית: **Tony Rena Snell**; נולד ב-10 בנובמבר 1991) הוא כדורסלן אמריקאי, המשחק בקבוצת ניו אורלינס פליקנס מליגת ה-NBA, בעמדת הסמול פורוורד.

## קריירת תיכונים ומכללות
סנל נולד בלוס אנג'לס, קליפורניה, ובין השנים 2006–2009 למד ב"תיכון מרטין לותר קינג" שבריברסייד, לצד כוכב ה-NBA לעתיד קוואי לנארד. בעונת 2008/2009 הובילו סנל ולנארד את קבוצת הכדורסל של התיכון למאזן ניצחונות 30–3. לקראת שנתו האחרונה בתיכון עבר סנל ללמוד ב"אקדמיית וסטווינד" אשר בפיניקס, אריזונה, ובעונתו היחידה בקבוצת הכדורסל שלה רשם ממוצעים של 19.5 נקודות, 10.0 ריבאונדים ו-8.8 אסיסטים למשחק.

בשנת 2010 החל ללמוד ולשחק באוניברסיטת ניו מקסיקו אשר באלבקרקי, ניו מקסיקו. בעונתו הראשונה בקבוצה קלע 4.4 נקודות למשחק בלבד כשחקן ספסל, ובשתי העונות הבאות היה שחקן חמישייה קבוע והעמיד ממוצעים של 11.5 נקודות, 2.7 ריבאונדים ו-2.6 אסיסטים למשחק. בעונת 2011/2012 העפילה הקבוצה לטורניר אליפות המכללות, אך הודחה כבר בסיבוב השני, על ידי אוניברסיטת לואיוויל.

## קריירה מקצועית
### שיקגו בולס
בדראפט ה-NBA 2013 נלקח סנל בבחירה ה-20, על ידי שיקגו בולס. ב-3 עונותיו בשיקגו קלע 5.3 נקודות בממוצע למשחק, לרוב כשחקן ספסל. בעונת  סייע לבולס להעפיל לחצי גמר האזור המזרחי בפלייאוף, בו הפסידו מול קליבלנד קאבלירס בתוצאה 2–4.

### מילווקי באקס
באוקטובר 2016 הועבר בטרייד למילווקי באקס, בתמורה לרכז מייקל קרטר-ויליאמס. ב-28 במרץ 2017 קלע שיא קריירה של 26 נקודות במשחק מול שארלוט הורנטס. לקראת עונת  חתם סנל על הארכת חוזה במילווקי ל-4 עונות נוספות, עבור כ-44 מיליון דולר. בעונת  העפיל עם הבאקס לגמר האזור המזרחי לראשונה מזה 18 שנים. לאחר ששותף ב-74 מתוך 82 משחקי הבאקס בעונה הסדירה, בשלב פלייאוף יצא סנל מרוטציית הקבוצה, ותרם 0.6 נקודות בממוצע למשחק בלבד.

### דטרויט פיסטונס
ביוני 2019 הועבר יחד עם זכויות הדראפט על קווין פורטר (הבחירה ה-30 בדראפט 2019) לדטרויט פיסטונס, בתמורה לג'ון לואר.

### אטלנטה הוקס
לקראת עונת  הועבר יחד עם קיירי תומאס בטרייד לאטלנטה הוקס, תמורת דוויין דדמון.

### פורטלנד טרייל בלייזרס
לקראת עונת  חתם סנל על חוזה לעונה אחת בפורטלנד טרייל בלייזרס.

### ניו אורלינס פלינקס
ב-9 בפברואר 2022 הועבר בטרייד לניו אורלינס פליקנס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:לוס אנג'לס: כדורסלנים
קטגוריה:כדורסלני אוניברסיטת ניו מקסיקו
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני מילווקי באקס
קטגוריה:כדורסלני דטרויט פיסטונס
קטגוריה:כדורסלני אטלנטה הוקס
קטגוריה:כדורסלני פורטלנד טרייל בלייזרס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-1991
הדיוויזיה ה-85 (ורמאכט)

**הדיוויזיה ה-85** (בגרמנית: **85. Infanterie-Division**) הייתה דיוויזיית חיל רגלים של ה במלחמת העולם השנייה.

## היסטוריה
הדיוויזיה הוקמה ב-2 בפברואר 1944, והועמדה תחת פיקוד קורט קיל. הדיוויזיה הוצבה בחוף תעלת למאנש כחלק מהארמייה ה-15, ולחמה במהלך המערכה בנורמנדי ובמהלך מבצע מרקט גארדן, שם הושמדה הדיוויזיה. הדיוויזיה הוקמה מחדש באזור הריין התחתון, ולחמה בקרבות בגרמניה, ובתחילת מרץ 1945 הושמדה שוב בלחימה בהרי אייפל. ב-29 במרץ 1945 הוקמה הדיוויזיה מחדש, על בסיס יחידות הדרכה בדבריץ, וב-8 באפריל 1945 שונה שמה ל**דיוויזיית פוטסדאם**.

## מפקדים
* קורט קיל (2 בפברואר 1944 – 16 באוקטובר 1944)
* הלמוט בכלר (16 באוקטובר 1944 – 15 במרץ 1945)
* אריך לורנץ (15 במרץ 1945 – 8 באפריל 1945)

## קישורים חיצוניים
* הדיוויזיה ה-85 באתר lexikon-der-wehrmacht 

85
טלסקופ החלל קורוט

**טלסקופ החלל קורוט** (באנגלית: **COROT, convection rotation and planetary transits**) הוא טלסקופ חלל של סוכנות החלל האירופאית (CNES), המצויד במכשירים חזקים שיאפשרו לו למדוד במדויק את בהירותם של כוכבים, ולאתר גלים אקוסטים החוצים את פני השטח שלהם. כמו כן יסיע הטלסקופ באיתור כוכבי לכת מחוץ למערכת השמש.

## מבנה
הלוויין באורך ארבעה מטרים, משקל של 630 ק"ג וקוטר ממוצע של שני מטרים. הדיוק של הצבעה הוא 0.5 מערך פולסים של שניית מעלה (arcsec) עם קיבולת הטלמטריה של 1.5 ג'יגה-ביט ליום. שלוש מערכות פועלות על הלוויין:
* CoRoTel טלסקופ אפוקאלי עם 2 מראות פרבוליות וצמצם של 27 ס"מ, בלה גלילי באורך של שני מטרים.
* CoRoTcam היא מצלמת שדה רחבה המורכבת ממטרה דיופרית של שש עדשות בהן המוקד הוא היחידה מצוידת בארבע מסגרות להעברת CCD 2048x4096. שתיים מארבע ה-CCDs מיועדות לתוכנית האקסופלאנט ושניים לתוכנית הסייסמולוגיה.
* CoRoTcase מארח את האלקטרוניקה והתוכנה המנהלת את עיבוד הפוטומטריה של צמצם. עבור CCD Exoplanet המספר הכולל של הכוכבים הוא 12,000 והגדלים הם בין 11 ל-16; השטף נמדד כל 512 שניות המורכב מ-16 חשיפות אינדיבידואליות של 32 שניות. דו-פריזמה בגוש המוקד המוקדש לאקס-פלנטות מאפשרת לקבל מידע כרומטי (אדום, ירוק וכחול) עבור כוכבים בהירים יותר, אך עבור כוכבים קלושים מתבצעת רק הפוטומטריה הסטנדרטית האחת (לבן).

מסלולו הקוטבי של הלוויין מאפשר לצפות 150 יום בטווח הארוך, ובין 20 ל-30 יום בטווח הקצר, שניהם לכיוון המרכז בהתאמה למרכז שביל החלב, מה שהופך את שני התמרונים ההיפוכים הנחוצים לשנה.

## מטרות
המטרה המקורית הייתה התבוננות בכוכבים משתנים אך עם גילוי האקסופלאנט (Exoplanet) הראשון בתחילת שנות ה-90, החיפוש אחר Exoplanets נכלל בתוכנית המחקר והתברר כחשוב מאוד. כבר בשם המשימה CoRoT מוזכרות שתי משימות המחקר Convection, Rotation ו-Transit Planites. הלוויין שוגר בהצלחה ב-27 בדצמבר 2006 מבייקונור, התצפיות החלו בפברואר 2007 והתוצאות הראשונות בנוגע למעברים פלנטריים חוץ רחמיים. בהתאמת סקירה של משימת CoRoT זמן החיים נקבע לשלוש שנים של תצפיות ולאחרונה אושרה הארכה לשלוש שנים נוספות.

## משימות
שתי המשימות של המשימה היו לחפש אחר כוכבי לכת מחוץ לתחום היבשתי, ולביצוע אסטרוזיסולוגיה על ידי מדידת תנודות דומות לשמש בכוכבים.

## גילויים מדעיים
במהלך שש השנים הראשונות של המשימה, קורוט זיהה כ-150 כוכבים בהירים בתוך שדה Seismo ויותר מ-150,000 כוכבים חלשים בשדה Exo. בנוסף, הוא גילה כוכב לכת סלעי.

## קישורים חיצוניים

* 
* 

קטגוריה:טלסקופי חלל
קטגוריה:תוכנית החלל האירופית
מפעל המתכות הלנינגרדי

שמאל|ממוזער|300x300 פיקסלים|בניין המפעל על גדות הנייבה.
שמאל|ממוזער| מתקן לקליבר הראשי של ספינת הקרב "הקיסר אלכסנדר השני" במפעל המתכות הפטרבורגי.
**מפעל המתכות הלנינגרדי** (**Ленингра́дский металли́ческий заво́д**, בעבר נקרא בשם - **מפעל המתכות הלנינגרדי** **על שם יוסף. ו.** **סטלין**) הוא מפעל רוסי בעיר סנקט פטרבורג לבניית מכונות אנרגיה, המתכנן ומייצר טורבינות קיטור, מערכות הידראוליות ומערכות גז שונות.

המפעל יזם את הקמתו של מועדון הכדורגל "בולשביק", שבהמשך הפך לזניט סנקט פטרבורג (ראו בהיסטוריה של זניט סנקט פטרבורג).
## היסטוריה
[ממוזער|221x221 פיקסלים| אוטו קרל, מנהל המפעל בשנים [1867-1891.]]
מפעל המתכות נוצר על בסיס מפעל המתכת של סנקט פטרבורג, שנוסד בשנת 1857 על ידי הסוחר סרגיי נפדיביץ' רסטריאייב. תחילה בנה המפעל דוודים קטנים, מכשירי חימום וביצע עבודות מתכת שונות. המפעל היה במקור בית מלאכה, אך עד מהרה הפך לחברת מניות משותפת בשם הרשמי **"החברה של מפעל המתכות הפטרבורגי"** (ברוסית: **Компания Санкт-Петербургского металлического завода**; אמנת החברה אומצה ב-20 בדצמבר 1857). בה עבדו מהנדסים מוסמכים שהוזמנו מגרמניה.

עד מהרה נלקחו כל עמדות הניהול על ידי מומחים גרמנים. בשנת 1867 עמד בראש המפעל אוטו קרל. תחת הנהגתו הוקמו קווי ייצור דודים, ייצור מכשירים לחימום ואוורור, ייצור מבני מתכת למטרות שונות, מנופים, מזחים צפים וגשרים. בשנת 1886 המפעל ייצר לראשונה התקנים עבור אוניות מחופות שריון ומאוחר יותר נבנו מגדלים חשמליים.

בתחילת שנות התשעים של המאה התשע עשרה הופיע המהנדס הרוסי נ. ד. לסנקו במפעל. מהר מאוד הוא צבר מוניטין יציב כמעצב מכונות מוכשר. לבקשת שר האוצר, סרגיי ויטה, שהיה גם אחראי על מחלקת המסחר והתעשייה ואשר פנה ל"רוסיפיקציה" של המפעל (דהיינו הפיכתו ל"רוסי יותר"), לסנקו מונה לסגן המנהל. בהמשך, הוא נכנס לתפקיד מנהל המפעל.

המפעל החל לייצר טורבינות קיטור בשנת 1907, לאחר שחתם הסכם סיוע טכני עם חברה צרפתית שבנתה טורבינות של מערכת "ראטו". נרכשו שרטוטים של הטורבינות הללו ומהנדסי המפעל החליטו לייצר מחדש את הטורבינה של ראטו, תוך החלפת הרכיבים הקריטיים ביותר (להבים, דיסקים, צילינדר). כך נוצרה טורבינה רוסית חדשה "M-3". בחדר הדודים של המפעל ייצרו דודי אדים של מערכות שונות.

בנוסף לייצור טורבינות ודוודים, במפעל שלפני המהפכה הייתה מחלקת ארטילריה גדולה, שעסקה בתכנון וייצור מתקני ארטילריה של ספינות ומגדלי החוף וצינורות טורפדו ושימשו את הצי הרוסי הקיסרי.

לאחר עליית המשטר הסובייטי יצר המפעל את הטורבינות ההידראוליות הראשונות (בשנת 1924) וטורבינות הגז (בשנת 1958) והבטיחו בכך יישום של כמעט שליש מתוכנית GOELRO. בשנת יובל 50 לסטלין (1929) נקרא המפעל על שמו (כחלק מפולחן האישיות של סטלין).

בשנת 1930 נוצרה בחסות המפעל האוניברסיטה הטכנית הראשונה במדינה (כיום זהו המכון להנדסת מכונות בסנקט פטרבורג). בהחלטה של מועצת השרים מיום 26 בינואר 1962, אישרה הנהלת המפעל את הסרת השם סטלין משמו של המפעל כתוצאה ממדיניות הדה-סטליניזציה וחשיפת פשעי סטלין בנאום הסודי בקונגרס ה-20 של המפלגה הקומוניסטית.

כיום המפעל מהווה סניף של חברת "מכונות הכוח".

## קישורים חיצוניים

* 
* האתר ההיסטורי של מפעל המתכות הלנינגרדי, שנוצר לרגל 150 שנה למפעל
* מפעל המתכות הלנינגרדי, באנציקלופדיה של סנקט פטרבורג
* ממפעל המתכות הלנינגרדי באתר spb-business.ru

## הערות שוליים

קטגוריה:תעשיית נשק ברוסיה
קטגוריה:מטלורגיה
קטגוריה:חברות רוסיות
קטגוריה:חברות סובייטיות
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
יחסי אקוודור–שווייץ

[250px|ממוזער|[נשיא אקוודור גיירמו לאסו (מימין) נפגש עם מקבילו השווייצרי איניאציו קאסיס בשולי העצרת הכללית של האומות המאוחדות בניו יורק, 2022]]
**יחסי אקוודור–שווייץ** הם היחסים הדיפלומטיים הרשמיים שבין **[[אקוודור|רפובליקת אקוודור]]** לבין **[[שווייץ|הקונפדרציה השווייצרית]]**.

## היסטוריה
בין רפובליקת אקוודור לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ של שווייץ, היחסים הדיפלומטיים הרשמיים שבין רפובליקת אקוודור לבין הקונפדרציה השווייצרית הם יחסים דיפלומטיים טובים, חמים וידידותיים, אך אינם אינטנסיביים במיוחד.

אמנת ידידות, חברות וסחר, נחתמה בין שתי המדינות בשנת 1888. שווייץ פתחה קונסוליה בקיטו בשנת 1938, ונציגות דיפלומטית במדינה קיימת מאז שנת 1963.

בין שנת 1969 לשנת 2009 הייתה אקוודור מדינה מועדפת להשקעות שווייצריות למען האצת הפיתוח. התוכנית הסתיימה בהצלחה בשנת 2010 לאחר שאקוודור עלתה במעמדה ממדינה מתפתחת למדינה מפותחת למחצה.

## יחסים כלכליים
היחסים הכלכליים שבין אקוודור לשווייץ הם יחסים צנועים. שווייץ מייבאת מאקוודור בעיקר מוצרים חקלאיים, אבני חן ומתכות יקרות. אקוודור מייבאת משווייץ בעיקר מוצרי רוקחות, כימיקלים ומכונות. שווייצרים משקיעים באקוודור מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי אקוודורים.

## שווייצרים באקוודור
על פי הלשכה השווייצרית המרכזית לסטטיסטיקה, בסוף שנת 2018 התגוררו באקוודור אלף שבע מאות וחמישים אזרחים שווייצרים.

## נציגויות דיפלומטיות
* אקוודור מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אקוודור מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ציריך.
* שווייץ מיוצגת באקוודור בדרג השגרירות באמצעות שגרירות רשמית שהיא מחזיקה בקיטו, בירת המדינה. שווייץ מיוצגת באקוודור גם בדרג הקונסולרי באמצעות קונסוליה רשמית שהיא מחזיקה בעיר גואיקיל.

## קישורים חיצוניים

* Bilateral relations Switzerland–Ecuador, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
בריתריום

**בריתריום** (שם מדעי: *Barytherium*; משמעות השם: "בהמה כבדה") הוא סוג של פילאי נכחד, בן למשפחת הבריתריים, שחי במשך סוף האאוקן עד תחילת האוליגוקן בצפון אפריקה. הוא הוגדר לראשונה ב-1901 בידי החוקר צ'ארלס ויליאם אנדרוס . הסוג כלל מין אחד - *Barytherium grave*. המאובנים התגלו ליד העיר פיום במצרים ובלוב.
## מאפיינים
הבריתריום הגיע לגובה 1.8–2 מטר ולמשקל של 2 טונות, והיה קטן בהרבה מרוב הפילאים. הוא היה בעל חדק קצר שהזכיר חדק של סאיגה או של פיל ים ולא חדק מוארך שרירי. בנוסף הוא היה בעל דו-צורתיות זוויגית שהתגלתה אצל כמה פרטים. הגולגולת הגיע לאורך 60 סנטימטרים, ובמבנה שלה דמתה לזו של שפניים, אך הייתה גדולה בהרבה. מבנה גופו דמה לפיל אסייתי, אך היה בנוי בצורה קלה וקטנה יותר, והוא הזכיר מעט גם היפופוטם. השיניים שלו בלטו קדימה בדומה לשיני היפופוטם או לפירותריום מאמריקה הדרומית. מבנה שיניים זה עזר לחיתוך צמחים. נראה שהיונק הקדום חי ליד מקווי מים בהם רעה בקבוצות קטנות וניזון מצמחי מים.

בשנת 2011 התגלו ממצאים שלו בעומאן, אשר נחקרו בידי אוניברסיטת סטוני ברוק, מניו יורק. החוקרים רואים בממצאים אלה מין חדש של בריתריום בשם *Barytherium omansi*, אם כי חלק מהחוקרים סוברים שמדובר באותו המין.

## גלריה

Barytherium molar.jpg|שן טוחנת של בריתריום
Barytherium graveDB1.jpg
Barytherium by Hatem Moushir 1.JPG


## קישורים חיצוניים

קטגוריה:בעלי חיים שתוארו ב-1901
קטגוריה:טקסונים שתוארו בידי צ'ארלס ויליאם אנדרוס
קטגוריה:בריתריים
קטגוריה:מאובני טקסונים שתוארו ב-1901
קטגוריה:מגה-פאונה של הפלאוגן באפריקה
מונרכיה פדרלית

**מונרכיה פדרלית** היא פדרציה של מדינות עם מלוכה המנהלת את הפדרציה, אך שומרת על מלכים שונים, או מערכת שלטון לא-מונרכית, במדינות השונות שמהוות חלק מהפדרציה.

## כמונח במדע המדינה
המונח הוכנס לשיח הפוליטי וההיסטורי האנגלי על ידי אדוארד אוגוסטוס פרימן, בספרו *"תולדות הממשל הפדרלי"* (1863). פרימן עצמו חשב שמלוכה פדרלית אפשרית רק כמונח מופשט ותאורטי.

## מונרכיות פדרליות
### מבחינה היסטורית
מבחינה היסטורית, הדוגמה הבולטת ביותר למונרכיה פדרלית בעולם המערבי הייתה האימפריה הגרמנית (1871–1918), ובמידה פחותה, קודמותיה (הקונפדרציה הצפון-גרמנית והקונפדרציה הגרמנית). ראש מדינת הפדרציה היה המונרך, הקיסר הגרמני, שהיה גם ראש מדינת החלק המרכיב הגדול ביותר בפדרציה כמלך פרוסיה; מונרכיות מכוננות אחרות, כמו ממלכות בוואריה, סקסוניה וירטמברג ושלטונות דוכסות שונות, דוכסויות ונסיכויות, שמרו על הממלכות והצבאות שלהם. מלבד 23 המונרכיות (22 מונרכיות מכוננות והקיסר הגרמני) היו גם שלוש ערי מדינה רפובליקניות - ברמן, המבורג וליבק - ואלזס-לוריין, רפובליקה חצי אוטונומית מאז 1912.

הרעיון מילא תפקיד בוויכוחים פוליטיים באיטליה ובאוסטרו-הונגריה במאה התשע-עשרה וביוגוסלביה במאה העשרים, אך היא לא יצאה לפועל באף אחד מהמקרים. לדוגמה, איטליה המודרנית לא התאחדה עד ל*[[איחוד איטליה|ריסורגימנטו]]* בסוף המאה ה-19, כאשר אדמתה עדיין הייתה מחולקת למספר ממלכות קטנות יותר, דוכסויות, רפובליקות ועוד, שכל אחת מהן עומדת בראש שושלת או מעמד שליט.

### כיום
כיום, ניתן להשתמש במונח במלואו בהתייחס לאיחוד האמירויות ומלזיה. בשתיהן ראש מדינת הפדרציה כולה נבחר מבין ראשי המדינות (אמיר, סולטאן, יאמטואן בסאר או ראג'ה, בהתאמה) השולטים במדינות המרכיבות את הפדרציה.

אף על פי שלא הוכרזה רשמית ככזו, ספרד כונתה כמונרכיה פדרלית, בשל קיומן של קהילות אוטונומיות רבות שאותן כל הנשיאים מדווחים לכתר הספרדי.

## רשימת מונרכיות פדרליות

## ראו גם
* ממשלה
* רפובליקה פדרלית

## הערות שוליים

קטגוריה:מלוכה
קטגוריה:שיטות ממשל
לפואנטה

**לפואנטה** (בספרדית: **Lafuente**; 31 בדצמבר 1907 – 15 בספטמבר 1973) היה כדורגלן ספרדי, ששיחק בעמדת החלוץ.

לפואנטה נולד בבילבאו שבספרד ושיחק במהלך הקריירה שלו בקבוצות ברקאלדו, אתלטיק בילבאו ואתלטיקו מדריד. באתלטיק היה השחקן המנוסה ביותר בהתקפה המצליחה שלה שכללה אותו ואת חוסה איראראגורי, גיירמו גורוסטיסה, באטה ואיגנסיו אגירסבלה. הוא זכה עימה 3 פעמים בליגה הספרדית, 4 פעמים בגביע הספרדי ו-7 פעמים באליפות חבל הבסקים.

בנבחרת ספרד ערך 8 הופעות והיה חלק מהנבחרת במונדיאל 1934.

## תארים
;אתלטיק בילבאו
*אליפות ספרד (3): 1929/30, 1930/31, 1933/34
*הגביע הספרדי (4): 1930, 1931, 1932, 1933
*אליפות חבל הבסקים (7): 1926/27, 1927/28, 1928/29, 1930/31, 1931/32, 1932/33, 1933/34

## קישורים חיצוניים

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:כדורגלני נבחרת ספרד
קטגוריה:כדורגלני אתלטיקו מדריד
קטגוריה:כדורגלני אתלטיק בילבאו
קטגוריה:בילבאו: כדורגלנים
קטגוריה:כדורגלני מונדיאל 1934
קטגוריה:מאמני כדורגל ספרדים
קטגוריה:מאמני דפורטיבו לה קורוניה
קטגוריה:ספרדים שנולדו ב-1907
קטגוריה:ספרדים שנפטרו ב-1973
בליעת גלקסיות

**בליעת גלקסיות** הוא תהליך שבו גלקסיות גדולות בולעות גלקסיות קטנות מהן ולאו דווקא ננסיות. התהליך של בליעת הגלקסיות מתרחש כאשר גלקסיה בעלת כוח כבידה גדול יותר מושכת אליה גלקסיה בעלת כוח כבידה קטן יותר. כך, הגלקסיה מתרחבת.

## תהליך הבליעה
ישנן גלקסיות כמו גלקסיות אליפטיות ענקיות הנובעות כאשר שתי גלקסיות קודמות מסיביות מתמזגות. וגם גלקסיות ספירליות כמו שביל החלב שלנו, הגדלות על ידי בליעת גלקסיות גמדיות קטנות יותר. התהליך מתרחש כאשר גלקסיה ננסית ניגשת לגלקסיה גדולה בהרבה כמו גלקסיה ספירלית. כוח הכבידה הנוסף של הגלקסיה הגדולה מפשיט גז, כוכבים וחומר אפל מ"הקורבן" שלה (הגלקסיה הקטנה יותר). במשך כמה מיליארדי שנים הגלקסיה הקטנה יותר נמתחת לרצועות ארוכות, כאשר חור שחור בולע כמות גדולה של גז, במקרה זה כוכב שלם פולט סילון של פלזמה (מצב צבירה שבו החומר מייצר שדה מגנטי). כמו כן, הגלקסיה הגדולה יותר מעוותת מאוד את מערכת הכוכבים הקטנה יותר כתוצאה מכך, הגלקסיה הקטנה יותר הופכת לזרם של גאות ושפל המורכב מכוכבים שבמשך מיליארדי שנים בסופו של דבר מצטרפים למלאי הכוכבים הרגיל של הגלקסיה באמצעות תהליך של הטמעה מוחלטת.

## אנדרומדה בולעת גלקסיות אחרות
גלקסיית אנדרומדה היא השכן הגלקטי הגדול ביותר של שביל החלב כלומר, הגלקסיה הקרובה ביותר לגלקסיית שביל החלב בה אנו נמצאים. מדענים באוניברסיטת מישיגן הסיקו כי גלקסיית אנדרומדה בלעה גלקסיה מסיבית בסדר גודל דומה לזה של שביל החלב לפני שני מיליארד שנים. אף על פי שהגלקסיה שנבלעה על ידי אנדרומדה נבלעה כמעט לחלוטין, השאירה מאחוריה הגלקסיה שביל עשיר של ראיות כמו הילה של הגלקסיה הגדולה "M32p" והותירה אחריה גלקסיה ננסית "M32" המקיפה את אנדרומדה. גלקסיה "M32" היא מה שנותר מהליבה של גלקסיית הענק שנבלעה, כל שאר הכוכבים שנשארו מהגלקסיה הקודמת נמצאים כיום בהילה המקיפה את אנדרומדה.

## קישורים חיצוניים
*באתר (האסטרונומיה)
*באתר (מכון דוידסון)
*באתר (הידען)
 
2020 01
קטגוריה:גלקסיות
הר ניקולאס (אנטארקטיקה)

**הר נִיקוֹלָאס** (באנגלית: **Mount Nicholas**) הוא ההר הצפוני ביותר של רכס דאגלס, במזרח האי אלכסנדר, שבאנטארקטיקה.

ההר ממוקם 10 קילומטרים דרומית לכף בראון.

גובהו של ההר 1,465 מטרים מעל פני הים.

## היסטוריה
### גילוי לשון היבשה

הכף התגלתה לראשונה, מרחוק, בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו.

שארקו שמיפה באופן גס את האזור, חשב שמפרץ שוקאלסקי הוא מצר ים, החוצה את האי אלכסנדר, ולכן הוא חשב שהר ניקולאס הוא אי קטן.

החוף בסביבה זו צולם מהאוויר ומופה באופן גס בשנת 1937 על ידי המשלחת הבריטית אל ארץ גרהאם, בפיקודו של ג'ון ריימיל. סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור והבינו שמדובר בהר ולא באי.

### מקור השם

שארקו קרא לאי על שמו של ניקולאי השני, קיסר רוסיה - אי ניקולאה השני (Ile Nicolas II).

סקרים שנערכו על ידי משלחת סקר של סקר שטחי חסות איי פוקלנד בשנת 1948, מיפו את האזור וקראו להר תוך שימוש בשם שנתן לו שארקו.

## ריבונות
הר ניקולאס בהטריטוריה הבריטית באנטארקטיקה שבריטניה טוענת לריבונות עליו. צ'ילה טוענת כי האזור הוא בריבונותה (מחוז אנטארקטיקה צ'ילנה) ואילו ארגנטינה טוענת כי ההר נמצא בריבונותה (חלק מפרובינציית טיירה דל פואגו).

## לקריאה נוספת

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA377&lpg=PA377&dq=%22Mount+Nicholas%22+Antarctica&source=bl&ots=qbVKzsLhAb&sig=ACfU3U1C76TxvMLkdflAa5kVoXzBQH4wQQ&hl=en&sa=X&ved=2ahUKEwiKlbi6woHnAhWJUlAKHUXcDLYQ6AEwDnoECAwQAQ#v=onepage&q=%22Mount%20Nicholas%22%20Antarctica&f=false Sailing Directions (planning Guide) and (enroute) for Antarctica]**, P 377

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/2600/C/pdf/mapI-2600-C_v4.pdf Coastal-Change and Glaciological Map of the Palmer Land Area, Antarctica: 1947–2009]**

## קישורים חיצוניים
* הר ניקולאס באתר הסקר הגאולוגי של ארצות הברית
* הר ניקולאס באתר הגאזט האנטארקטי המשווה SCAR של ממשלת אוסטרליה

## הערות שוליים

ניקולאס
ויסאם רבאח

**ויסאם רבאח** (בערבית: **وسام رباح**; נולד ב-13 במרץ 1994) הוא כדורגלן ערבי-ישראלי המשחק בעמדת הבלם בהפועל עראבה.

## קריירת מועדונים
רבאח נולד בעראבה, ישראל, למשפחה ערבית-מוסלמית.

ב-24 בספטמבר 2011 ערך את הופעת הבכורה שלו בקבוצה הבוגרת בתיקו 1-1 נגד הפועל כרמיאל, כאשר עלה כמחליף בדקה ה-84, עוד בטרם מלאו לו 18. אף על פי שבעונה זו הצטרף לקבוצת הנוער, רשם 21 הופעות במדי הקבוצה הבוגרת עד לסיום העונה. ב-28 בספטמבר 2012 הבקיע את שער הבכורה שלו בקבוצה, בהפסד 2–3 לעירוני קריית אתא.

בקיץ  חתם בהפועל רעננה, אך לא רשם ולו דקת משחק אחת במדיה.

ב-10 באוגוסט 2015 חתם במכבי אחי נצרת מהליגה הלאומית. בקיץ  חתם בהפועל ראשון לציון.

ב-24 ביוני 2018 חתם בהפועל חדרה מליגת העל. ב-3 בספטמבר 2018 ערך את הופעת הבכורה שלו בליגת העל בניצחון 0–1 נגד בית"ר ירושלים.

ב-25 בינואר 2022 חתם בהפועל נוף הגליל.

ב-2 ביוני חתם בהפועל אום אל-פחם. בינואר 2023 חזר להפועל נוף הגליל.

באוגוסט  חזר להפועל עראבה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים ערבים ישראלים
קטגוריה:בלמי כדורגל ישראלים
קטגוריה:מגני כדורגל ישראלים
קטגוריה:עראבה: כדורגלנים
קטגוריה:כדורגלני אחווה עראבה
קטגוריה:כדורגלני הפועל רעננה
קטגוריה:כדורגלני מכבי אחי נצרת
קטגוריה:כדורגלני הפועל ראשון לציון
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני הפועל אום אל-פחם
קטגוריה:מוסלמים
קטגוריה:ישראלים שנולדו ב-1994
מארק מאגיירובסקי

**מארֵק גז'גוז' מאגיירובסקי** (בפולנית: **Marek Grzegorz Magierowski**; נולד ב-12 בפברואר 1971 בביסטשיצה קלודזקה) הוא עיתונאי ופובליציסט פולני. מכהן כשגריר פולין בארצות הברית החל מ-23 בנובמבר 2021.

## ביוגרפיה

מאגיירובסקי בוגר אוניברסיטת אדם מיצקביץ' בפוזנן . למעלה מ-20 שנה שימש כעיתונאי, עורך ובעל טורים בעיתונות המרכזית בפולין. כתב וערך בנושאים מגוונים לרבות כלכלה, עסקים, ממשל ופוליטיקה. בשנת 2015 עזב את העיתונות ושימש במספר תפקידים במשרדו של נשיא פולין כמומחה וכיועץ לממשל ודיפלומטיה. בהמשך ניהל את משרד הדוברות והעיתונות במשרדו של נשיא פולין. מ-2017 שימש כסגן מזכיר המדינה במשרד החוץ בפולין, וביוני 2018 החל לשמש כשגריר פולין בישראל.

ב-15 במאי 2019 התרחשה תקרית דיפלומטית כאשר אזרח ישראלי ירק על מאגיירובסקי, על רקע גל מחאה בפולין סביב הרכוש היהודי שנגזל במהלך מלחמת העולם השנייה. ב-30 בדצמבר 2019 הורשע היורק בתקיפה.

הוא נשוי לאנה אורנטובסקה-מאגיירובסקה, עם שני ילדים. מלבד פולנית, הוא דובר אנגלית, צרפתית, גרמנית, ספרדית, איטלקית, פורטוגזית, קטלאנית, ועברית.

## קישורים חיצוניים

*  

## הערות שוליים

קטגוריה:שגרירים בישראל
קטגוריה:שגרירים בארצות הברית
קטגוריה:עיתונאים פולנים
קטגוריה:שגרירים פולנים
קטגוריה:יחסי ישראל–פולין
קטגוריה:פולנים שנולדו ב-1971
אהרון שרף

**אהרון (ארל'ה) שרף** (נולד ב-17 בנובמבר 1937) הוא בכיר לשעבר במוסד למודיעין ולתפקידים מיוחדים.

## ביוגרפיה
נולד בחיפה ב-17 בנובמבר 1937. בוגר בית הספר התיכון החקלאי בפרדס חנה.

בראשית שירותו בצה"ל היה פרח טיס. לאחר שהודח מקורס טיס שירת כמדריך בסימולטור טיסה בבית הספר לטיסה בבסיס תל נוף. עם תום שירותו הצבאי, גויס לשירות הביטחון הכללי, ושירת בתפקיד שומר הראש של ראש הממשלה הראשון של מדינת ישראל, דוד בן-גוריון בין השנים 1958–1960.

בשנת 1960 הועבר לשרת במוסד למודיעין ולתפקידים מיוחדים, שבו שירת ברציפות במשך 35 שנה, בשורת תפקידים מבצעיים ותפקידי מטה. בין היתר, שימש בתפקיד ראש שלוחת "הצומת" בצרפת, סגן ראש מוקד "תבל" באירופה ועוד. במשך שנות שירותו עמד בראש שלושה אגפים – אגף ההדרכה, האגף לקשר והצלת יהודים מארצות מצוקה ("ביצור") בשנים 1985–1990, אשר במהלכן נמשכו מבצעי העלאת יהודי אתיופיה במבצעיים חשאיים מסודאן לישראל, ואגף "תבל" המופקד על הקשרים הבין-לאומיים של המוסד. בתקופתו כראש "תבל" (1990–1995) הוקמו, חודשו, ובוססו הקשרים הבינשירותיים עם מרבית המדינות שמעבר למסך הברזל, הכוללות את רוסיה, סין, אוקראינה, אזרבייג'ן וארצות מזרח אירופה. שרף אף היה זה שעיצב את סמל תבל.

לאחר פרישתו מהמוסד בשנת 1995, השתלב בחברת "הכשרת היישוב לישראל", בראשותו של יעקב נמרודי, בתפקיד מנכ"ל חברת הבת "הכשרת היישוב אינטרנשיונל" שעסקה במגוון פעילויות בארצות מוסלמיות כגון ירדן, ערב הסעודית, אינדונזיה וומרוקו. בנוסף, פעל לקידום מכירת ספינות משמר למדגסקר. בשנת 2009 פרש והקים חברה משל עצמו.

שרף שימש שנים רבות כסגן קונסול הכבוד של הרפובליקה של מדגסקר בתל אביב. בשנת 1997 קיבל מנשיא צרפת את העיטור הצרפתי Officier de L'Ordre National du Mérite על תרומתו ליחסי ישראל-צרפת. נושא דיפלומה של בית הספר למדעי המדינה בצרפת Sciences Po Institut d'Etudes Politiques. הוא בוגר המכללה לביטחון לאומי.

שרף מכהן החל משנת 2009 כחבר בוועד המנהל של יד בן-גוריון. בינואר 2019 נתמנה כמחליפו של רא"ל (מיל.) בני גנץ כיו"ר יד בן-גוריון. בנוסף, מכהן שרף כדירקטור במדרשת שדה בוקר בנגב, וכחבר המועצה של המכון למורשת בן-גוריון בתל אביב. כמו כן, הוא מכהן כחבר הוועד המנהל של עמותת מוזיאון הרצליה.
## לקריאה נוספת
* ארל'ה שרף, **גלויות מהמוסד**, הוצאת כנרת זמורה דביר, 2022.
## קישורים חיצוניים
* 

## הערות שוליים

קטגוריה:ראשי אגף תבל במוסד
קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי בית הספר התיכון החקלאי פרדס חנה
קטגוריה:אנשי היישוב ילידי הארץ
קטגוריה:ישראלים שנולדו ב-1937
זר (מיני-סדרה)

**זר** (באנגלית: **The Outsider**) היא מיני-סדרה אמריקאית המבוססת על ספרו באותו השם של סופר האימה סטיבן קינג, שהוזמנה על ידי רשת "HBO" ב-3 בדצמבר 2018, ועלתה לשידור ב-12 בינואר 2020.

## רקע עלילתי
כאשר גופתו המושחתת של פרנקי פטרסון בן ה-11 נמצאת ביערות ג'ורג'יה, חוקר המשטרה ראלף אנדרסון יוצא לחקור את המקרה, ומוצא עדויות וראיות המצביעות לכאורה על טרי מייטלנד, מורה אהוד בבית הספר התיכון, מאמן בליגת הילדים, בעל ואבא אוהב כרוצחו של פרנקי. כשהוא כבר בטוח שהוא עומד לסגור את התיק, והרוצח בידיו, אנדרסון נתקל בראיה סותרת שמציבה את החשוד שלו בעיר סמוכה בזמן הרצח. הנסיבות המסתוריות האופפות את מקרה הרצח, שולחות את אנדרסון - שוטר מנוסה שבעצמו מתאבל על מות בנו - לבקש את עזרתה של הולי גיבני, חוקרת פרטית בעלת יכולות על טבעיות, שהוא מקווה שיוכלו להסביר את נסיבות המקרה.

## צוות השחקנים
### ראשי
* בן מנדלסון - החוקר **ראלף אנדרסון**
* ביל קמפ - **האווי גולד**
* ג'רמי בוב - **אלק פלי**
* ג'וליאן ניקולסון - **גלורי מייטלנד**
* מייר וינינגהם - **ג'יני אנדרסון**
* פאדי קונסידיין - **קלאוד בולטון**
* יול וסקז - **יוניס סאבלו**
* ג'ייסון בייטמן - **טרי מייטלנד**
* מארק מנצ'קה - **ג'ק הוסקינס**
* סינתיה אריבו - **הולי גיבני**

### משני
* סאמר פונטנה - **מאיה מייטלנד**
* סקרלט בלום - **ג'סה מייטלנד**
* פרנק דיל - **פרד פיטרסון**
* דיין בילנסון - **מילדרד פיטרסון**
* הטיני פארק - **טומיקה קולינס**
* מייקל אספר - **ביל סמואלס**
* קלייר ברונסון - **ג'וי פיטרסון**
* מייקל ה. קול - **הרברט פרקר**
* מארק פייארדו - **מירון לזר**
* מרגו מורר - **ליבי סטנהופ**
* דאנקן א. קלארק - **פרנקי פיטרסון**
* ג'ושוע ווסארד - **אולי פיטרסון**

## פרקים

## הפקה
הפקתה של מיני הסדרה הוכרזה ביוני 2018, כאשר ריצ'רד פרייס נשכר לעבד את הרומן של סטיבן קינג. רשת "HBO" הזמינה רשמית את הסדרה באופן בדצמבר, כאשר בן מנדלסון וג'ייסון בייטמן, שלוהקו לשתי הדמויות הראשיות של מיני-הסדרה, משמשים במקביל אף כמפיקים, ובייטמן אף נועד לביים את שני פרקי הפתיחה של מיני הסדרה.

בינואר 2019 הוכרז על ליהוקם של צוות השחקנים הראשי, שכלל את סינתיה אריבו, ביל קמפ, מייר וינינגהם, פאדי קונסידיין, ג'וליאן ניקולסון, יול וסקז, ג'רמי בוב ומארק מנצ'קה. האטיני פארק ומייקל אספר לוהקו לצוות השחקנים המשני.

לאחר עונה אחת, רשת "HBO" ויתרה על הזכויות להפקת העונה השנייה. בעקבות כך, אולפני "MRC", שעומדים מאחורי הפקת מיני-הסדרה, הציעו את זכויות הפקת העונה השנייה למכרז בין רשתות טלוויזיה פרימיום אמריקאיות.

## קישורים חיצוניים
* 

### ביקורות
* 

## הערות שוליים

קטגוריה:סדרות מתח אמריקאיות
קטגוריה:סדרות אימה אמריקאיות
קטגוריה:סדרות דרמה אמריקאיות
קטגוריה:מיני-סדרות טלוויזיה
קטגוריה:HBO: סדרות
קטגוריה:סדרות טלוויזיה לפי סטיבן קינג
קטגוריה:סדרות דרמת אימה
קטגוריה:סדרות טלוויזיה אמריקאיות שעלו לשידור בשנת 2020
יחסי פרגוואי–שווייץ

**יחסי פרגוואי–שווייץ** הם היחסים הדיפלומטיים הרשמיים שבין **[[פרגוואי|הרפובליקה של פרגוואי]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של פרגוואי לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של פרגוואי לבין הקונפדרציה השווייצרית הם יחסים דיפלומטיים טובים, חמים וידידותיים אך אינם אינטנסיביים ואין במסגרתם שיתופי פעולה רבים.

שווייץ פתחה לראשונה קונסוליה באסונסיון בשנת 1887 ושתי המדינות כוננו יחסים דיפלומטיים רשמיים בשנת 1892. שווייץ פתחה שגרירות באסונסיון בשנת 1968. השגרירות השווייצרית באסונסיון נסגרה בפברואר 2016 ומאז האינטרסים השווייצרים בפרגוואי מיוצגים על ידי השגרירות השווייצרית במונטווידאו, בירת אורוגוואי. השגרירות הוחלפה בקונסוליה כללית.

## יחסים כלכליים
היחסים הכלכליים שבין שווייץ לפרגוואי הם יחסים כלכליים צנועים. רוב הייבוא השווייצרי מפרגוואי הוא של מוצרים חקלאיים, אבני חן ומתכות יקרות. ישנם מגעים לחתימה על הסכם סחר חופשי בין פרגוואי לבין איגוד הסחר החופשי האירופי בו חברה שווייץ לצד נורווגיה, איסלנד וליכטנשטיין.

## שווייצרים בפרגוואי
על פי הלשכה השווייצרית המרכזית לסטטיסטיקה, בסוף שנת 2018 התגוררו בפרגוואי יותר מאלף ארבע מאות אזרחים שווייצרים.

## נציגויות דיפלומטיות
* שווייץ אינה מיוצגת בפרגוואי בדרג השגרירות. שווייץ מיוצגת בפרגוואי בדרג הקונסולרי באמצעות קונסוליה רשמית שהיא מחזיקה באסונסיון, בירת המדינה.
* פרגוואי מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פרגוואי מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בנשאטל.

## קישורים חיצוניים

* Bilateral relations Switzerland–Paraguay, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי פרו–שווייץ

**יחסי פרו–שווייץ** הם היחסים הדיפלומטיים הרשמיים שבין **[[פרו|הרפובליקה של פרו]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של פרו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של פרו לבין הקונפדרציה השווייצרית הם יחסים דיפלומטיים טובים, חמים וידידותיים, פרו מהווה מדינה מועדפת עבור שווייץ לשיתוף פעולה כלכלי.

קונסוליה שווייצרית נפתחה לראשונה בלימה בשנת 1884 והיא שודרגה למעמד קונסוליה כללית בשנת 1931. נציגות דיפלומטית שווייצרית קיימת במקום מאז שנת 1946. בשנת 1964, שווייץ הוציאה לפועל את תוכנית שיתוף הפעולה הראשונה שלה לפיתוח הרי האנדים בפרו. ישנה ועידה קבועה שווייצרית בפרו משנת 1979. עקב משבר כלכלי חמור בתחילת שנות ה-90 של המאה ה-20, ביטלה שווייץ את חובותיה של פרו אליה.

## יחסים כלכליים
היחסים הכלכליים שבין פרו לשווייץ הם יחסים איתנים ואינטנסיביים. שווייץ מייבאת מפרו בעיקר זהב, הוא מהווה לרוב יותר מ-90 אחוזים מהסחר. וזאת לצד מוצרים חקלאיים, אבני חן ומתכות יקרות. פרו מייבאת משווייץ בעיקר מוצרי רוקחות, כימיקלים, שעונים ומכונות. שווייצרים משקיעים בפרו מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי פרואנים.

## שווייצרים בפרו
על פי הלשכה השווייצרית המרכזית לסטטיסטיקה, בסוף שנת 2018 התגוררו בפרו שלושת אלפים ועשרים אזרחים שווייצרים.

## נציגויות דיפלומטיות
* שווייץ מיוצגת בפרו בדרג השגרירות באמצעות שגרירות רשמית שהיא מחזיקה בלימה, בירת המדינה. שווייץ מיוצגת בפרו גם בדרג הקונסולרי באמצעות שתי קונסוליות רשמיות שהיא מחזיקה בערים קוסקו, וארקיפה.
* פרו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פרו מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים ז'נבה, וציריך.

## קישורים חיצוניים

* Bilateral relations Switzerland–Peru, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
יחסי צ'ילה–שווייץ

**יחסי צ'ילה–שווייץ** הם היחסים הדיפלומטיים הרשמיים שבין **[[צ'ילה|הרפובליקה של צ'ילה]]** לבין **[[שווייץ|הקונפדרציה השווייצרית]]**.

## היסטוריה
בין הרפובליקה של צ'ילה לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין הרפובליקה של צ'ילה לבין הקונפדרציה השווייצרית הם יחסים דיפלומטיים טובים, חמים וידידותיים והם מתקרבים ככל שעובר הזמן.

צאצא של מהגרים שווייצרים, אדוארדו פריי מונטאלבה, היה נשיא צ'ילה בין השנים 1964–1970. בנוסף לכך, גם בנו, אדוארדו פריי רואיס-טאגלה שירת כנשיא צ'ילה בין השנים 1994–2000 והוא אף מחזיק באזרחות שווייצרית.

שווייץ פתחה לראשונה קונסוליה בוואלפראיסו בשנת 1851, וקונסוליה אחרת בבירה סנטיאגו דה צ'ילה בשנת 1918. האחרונה שודרגה למעמד קונסוליה כללית בשנת 1923, ממנה למעמד צירות בשנת 1944 ולבסוף לשגרירות בשנת 1957.

צ'ילה הייתה יעד פופולרי למהגרים שווייצרים במהלך המאה התשע עשרה. רוכלים שווייצרים התיישבו בעיר הנמל ואלפאריסו, בעוד אמנים וחוואים שווייצרים התיישבו בדרום הרחוק של המדינה.

## יחסים כלכליים
היחסים הכלכליים שבין צ'ילה לשווייץ הם יחסים איתנים ואינטנסיביים. שווייץ מייבאת מצ'ילה בעיקר מוצרים חקלאיים, אבני חן ומתכות יקרות. צ'ילה מייבאת משווייץ בעיקר מוצרי רוקחות, כימיקלים, שעונים ומכונות. שווייצרים משקיעים בצ'ילה מאות מיליוני פרנקים שווייצרים מדי שנה וחברות שווייצריות מספקות מקומות עבודה לאלפי צ'יליאנים.

## שווייצרים בצ'ילה
על פי הלשכה השווייצרית המרכזית לסטטיסטיקה, בסוף שנת 2018 התגוררו בצ'ילה 5,400 אזרחים שווייצרים. קיים בית ספר שווייצרי בעיר הבירה סנטיאגו דה צ'ילה מאז שנת 1939 והוא מכיל כ-600 תלמידים.

## נציגויות דיפלומטיות
* שווייץ מיוצגת בצ'ילה בדרג השגרירות באמצעות שגרירות רשמית שהיא מחזיקה בסנטיאגו דה צ'ילה, בירת המדינה. שווייץ מיוצגת בצ'ילה גם בדרג הקונסולרי באמצעות קונסוליה רשמית שהיא מחזיקה בטמוקו.
* צ'ילה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. צ'ילה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך.

## קישורים חיצוניים

* Bilateral relations Switzerland-Chile, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
קייס גאנם

**קייס גאנם** (בערבית: **قيس غانم**; נולד ב-31 בדצמבר 1997) הוא כדורגלן ערבי-ישראלי, המשחק בעמדת החלוץ בקבוצת שריף טירספול מליגת העל המולדובית.

## קריירת מועדונים
גאנם נולד בזמר, ישראל, למשפחה ערבית-מוסלמית. החל את הקריירה שלו בקבוצת הילדים של מכבי עמק חפר, בה שיחק שש שנים. בעונת  הבקיע 55 שערי ליגה במדי קבוצת נערים ב'.

בקיץ , הצטרף לקבוצת הנוער של הפועל רמת השרון. ב-4 בספטמבר 2015, ערך את הופעת הבכורה שלו בקבוצה הבוגרת בתיקו 0-0 נגד הפועל פתח תקווה במסגרת גביע הטוטו. ב-17 באפריל 2016, ערך את הופעת הבכורה שלו בליגה הלאומית בתיקו 1-1 נגד הפועל ירושלים. בעונת 2017/2018 הצטרף לקבוצה הבוגרת באופן רשמי, ובעונה זו רשם 34 הופעות וכבש 10 שערים במסגרת הליגה.

ב-21 באוגוסט 2018, גאנם הושאל להפועל רעננה מליגת העל עד לסיום העונה עם אופציה לרכישה. ב-1 בספטמבר 2018, גאנם ערך את הופעת הבכורה שלו בליגת העל בניצחון 1–2 נגד עירוני קריית שמונה, בו גם כבש את שער הבכורה שלו בקבוצה. ב-29 באפריל 2019, רכשה רעננה מחצית מכרטיס השחקן של גאנם תמורת 700 אלף שקל.

ב-6 בפברואר 2020 חתם גאנם בהפועל באר שבע מליגת העל, לארבע עונות וחצי עם אופציה לעונה נוספת, כשבאר שבע קנתה 60% מכרטיסו תמורת 1.7 מיליון דולר.

ב-6 באוקטובר 2020 הושאל גאנם להפועל חיפה מליגת העל, עד סיום העונה. ב-7 ביוני 2022 שוחרר גאנם מבאר שבע וחתם בהפועל תל אביב מליגת העל, לשנתיים בה כבש את שער הבכורה מול בית"ר ירושלים בגביע הטוטו.

ב-5 באוגוסט 2023 חתם במכבי בני ריינה מליגת העל.

ב-21 באוגוסט 2025 חתם לשנתיים בשריף טירספול.

## קריירה בינלאומית
לזכותו הופעה יחידה במדי הנבחרת הצעירה עד גיל 21 של ישראל, כשכבש צמד בניצחון הביתי 0–3 על קוסובו הצעירה ב-2018.

## תארים
; הפועל באר שבע
* גביע המדינה: 2019/2020, 2021/2022

## קישורים חיצוניים

* 

## הערות שוליים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלנים ערבים ישראלים
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלני הפועל באר שבע
קטגוריה:כדורגלני הפועל חיפה
קטגוריה:כדורגלני הפועל תל אביב
קטגוריה:כדורגלני מכבי בני ריינה
קטגוריה:מוסלמים
קטגוריה:כדורגלני שריף טירספול
קטגוריה:ישראלים שנולדו ב-1997